b'\n_START_ARTICLE_\nStandardni \xc4\x8das\n_START_PARAGRAPH_\nStandardni \xc4\x8das je rezultat sinhronizacije ve\xc4\x8djega \xc5\xa1tevila ur na razli\xc4\x8dnih geografskih lokacijah v istem \xc4\x8dasovnem pasu. Standardni \xc4\x8das je nadomestilo za univerzalni \xc4\x8das. Vse ure na dolo\xc4\x8denem \xc4\x8dasovnem pasu te\xc4\x8dejo enako in ka\xc5\xbeejo enak \xc4\x8das._NEWLINE_Kjer se uporablja poletni \xc4\x8das, je standardni \xc4\x8das enak \xc4\x8dasu brez dodane (odvzete) ure zaradi poletnega (zimskega) \xc4\x8dasa.\n_START_SECTION_\nZgodovina\n_START_PARAGRAPH_\nUporaba standardnega \xc4\x8dasa je nastala iz povsem prakti\xc4\x8dnih razlogov. Do 19. stoletja je imela vsaka lokalna skupnost svoj \xc4\x8das. Z razvojem \xc5\xbeeleznice se je postal tak\xc5\xa1en na\xc4\x8din merjenja \xc4\x8dasa izredno neprimeren. Zaradi tega so leta 1883 v ZDA uvedli \xc4\x8dasovne pasove._NEWLINE_Standardni \xc4\x8das je predlagal Sandford Fleming leta 1879. Njegov predlog je bil, da bi celotno povr\xc5\xa1ino Zemlje razdelili na 24 \xc4\x8dasovnih pasov, \xc5\xa1irokih 15\xc2\xb0. V tak\xc5\xa1nem pasu pa bi vse ure imele isti \xc4\x8das, med pasovi pa se bi razlikovale za 1 uro. Lokalni pas Kraljevega greenwi\xc5\xa1kega observatorija je bil sprejet kot standard v letu 1884 na Mednarodni poldnevni\xc5\xa1ki konferenci v Washingtonu, kjer so sprejeli kot za\xc4\x8detni poldnevnik greenwi\xc5\xa1ki poldnevnik. Po letu 1929 so vse pomembnej\xc5\xa1e dr\xc5\xbeave sprejele \xc4\x8dasovne pasove.'